טסלה סייברטראק

טסלה סייברטראק (באנגלית: Tesla Cybertruck, קרוי גם: Cybrtrk) הוא טנדר חשמלי. הדגם נחשף ב-21 בנובמבר 2019 בסטודיו לעיצוב של טסלה בלוס-אנג'לס על ידי מנכ"ל טסלה, אילון מאסק, ותוכנן להיות בשוק הרכבים ב-2021 על ידי חברת טסלה.  ביולי 2021 דחתה טסלה את הייצור לאמצע 2022 עקב המחסור בשבבים, ומפעלים בגרמניה וארצות הברית שעוד לא נפתחו, ונדחתה פעמים נוספות. נכון לינואר 2023 תחילת הייצור צפויה לשנת 2024

למכונית זו שלושה דגמים אשר טווח נסיעתם נע בין 400 ל-800 קילומטרים להטענה מלאה.

המכונית אמורה להגיע ביחד עם טסלה סייברקוואד.

דגמים

 דגם שהורכב בו מנוע חשמלי יחיד: הנעה אחורית 4x2, טווח טעינה – 400 ק"מ, תאוצה בין 0–97 היא כ-6.5 שניות, כושר גרירה 3,400 ק"ג, מחיר משוער: 39,900 דולר (לדגם בסיסי), שיווק משוער: שנת 2022.
 דגם דו-מנועי (חשמלי): הנעה כפולה 4x4, טווח טעינה – 480 ק"מ, תאוצה בין 0–97 היא כ-4.5 שניות, כושר גרירה 4,550 ק"ג, מחיר משוער: 49,900 דולר.
 דגם תלת-מנועי (חשמלי): הנעה כפולה 4x4, טווח טעינה – 800 ק"מ, תאוצה בין 0–97 היא כ-2.9 שניות, כושר גרירה 6,350 ק"ג, מחיר משוער: 69,900 דולר.

מאפיינים 
 מנוע אחורי / מנועים אחוריים (בגרסה דגם תלת מנועי – מנוע 1 ימוקם בקדמת הדגם, 2 המנועים הנוספים ימוקמו מאחור).
 6 מושבים באמצעות שני מושבי ספסל כאשר המושב האמצעי הקדמי הוא משענת זרוע מרכזית מתקפלת.
 4 דלתות צד.
 אורך ארגז מטען אחורי: 2.00 מטר עם דלת אחורית, חלל אחסון נוסף מתחת לרצפה באזור הגלגליים האחוריים. שטח אחסון כולל הוא 2.8 מ"ק.
 תצורה סגנון גוף – מצולע.
 טסלה סייברטראק משתמשת במתלים עם פילוס עצמי המפצה על עומס משתנה ובחלק מהדגמים יש הנעה לכל הגלגלים. מאפיינים סטנדרטיים אחרים כוללים ממירי חשמל בלוח לאספקת חשמל של 120 ו-240 וולט, המאפשרים שימוש בכלי חשמל ללא גנרטור נייד, כולל מדחס אוויר להפעלת כלים פנאומטיים.
 פח הנירוסטה החיצוני עמיד בפני קליעים קליבר 9 מ"מ.
 כאופציה כלי הרכב יגיעו גם עם שדרוג תוכנה לנהיגה עצמאית מלאה (Full Self-Driving software upgrade), ויהיו ביכולות החומרה להפעלה אוטונומית מלאה. המחיר: 8,000 דולר.
 תצוגה מרכזית בגודל 17 אינץ'.
 מראה דיגיטלית מבוססת מצלמה אחורית.
 לוח מחוונים עם משטח הדומה לשיש.
 המושב האמצעי האחורי מתקפל למטה כדי לאפשר העמסת מטען.

הזמנות 
בין 21 בנובמבר ל-23 בנובמבר 2019 קיבלה החברה 146,000 הזמנות (כנגד הפקדה של 100 דולר בלבד). עד ל-26 בנובמבר 2019 קיבלה החברה 250,000 הזמנות כולל הזמנה של משטרת דובאי.

17% מהצרכנים הזמינו דגם עם מנוע יחיד, 42% הזמינו דגם דו-מנועי ו-41% הזמינו דגם תלת-מנועי. במאי 2021 עלה מספר ההזמנות על מיליון יחידות.

גלריה

ראו גם 

 פורד F-150 לייטנינג
 ריביאן R1T

קישורים חיצוניים

הערות שוליים

דגמי מכוניות שהושקו ב-2019
טנדרים
כלי רכב אמריקאיים
כלי רכב מנוע אחורי
מכוניות קונספט
מכוניות חשמליות
סייברטראק
רכבי שטח ופנאי גדולים